แค่คิด...ก็รวยแล้ว(1)
หลายคนเห็นชื่อเรื่องวันนี้แล้วน่าจะทำให้ &#8220;เสียงเล็กๆ ในหัว&#8221; ตะโกนลั่นว่า &#8220;บ้าไปแล้ว!!! แค่คิดอยากจะรวยก็ทำให้รวยได้ ไม่มีทางเป็นไปได้&#8221; และถ้าเราเชื่อฟังเจ้าเสียงเล็กๆ นั่น แล้วเปิดผ่านไม่อ่านเรื่องให้จบก็คงน่าเสียดาย เพราะเราอาจจะกำลังปล่อยให้ &#8220;ความรวย&#8221; บินจากไป
13 ต.ค. 2555

หลายคนเห็นชื่อเรื่องวันนี้แล้วน่าจะทำให้ “เสียงเล็กๆ ในหัว” ตะโกนลั่นว่า “บ้าไปแล้ว!!! แค่คิดอยากจะรวยก็ทำให้รวยได้ ไม่มีทางเป็นไปได้” และถ้าเราเชื่อฟังเจ้าเสียงเล็กๆ นั่น แล้วเปิดผ่านไม่อ่านเรื่องให้จบก็คงน่าเสียดาย เพราะเราอาจจะกำลังปล่อยให้ “ความรวย” บินจากไป 
สารภาพว่า ครั้งแรกที่เห็นหนังสือ เรื่อง “คิดแล้วรวย” หรือ Think &amp; Grow Rich ของ นโปเลียน ฮิลล์ และเรียบเรียงโดย กมล แสงทองศรีกมล เจ้าเสียงเล็กๆ ในหัว ก็พูดประโยคคล้ายๆ แบบนี้เหมือนกัน แต่สุดท้ายเจ้าเสียงเล็กก็พ่ายแพ้ให้กับความอยากรู้อยากเห็น แล้วก็หยิบหนังสือเล่มนี้ขึ้นมาเปิดดู 
หลังจากเปิดอ่านไปแค่ไม่กี่หน้า ก็ไม่แปลกใจเลยว่า ทำไมหนังสือเล่มนี้จึงเป็นเหมือนคัมภีร์ชีวิตที่ “คนรวยแล้ว” แนะนำให้ “คนอยากรวย” อ่าน เพราะมีมหาเศรษฐีและคนที่ประสบความสำเร็จในชีวิต (โดยเฉพาะประสบความสำเร็จทางธุรกิจ) ที่รวยจากการใช้หลักการและ 13 ขั้นตอน ของ นโปเลียน ฮิลล์
1.มีปณิธานแน่วแน่
คำว่า “ปณิธาน” ในความหมายของ นโปเลียน ฮิลล์ ไม่ใช่แค่ความต้องการ ไม่ใช่แค่ความปรารถนา แต่คือ การมีเป้าหมายที่แน่นอน ซึ่งจะเป็นเหมือนแผนที่นำทางไปสู่ความสำเร็จ 
การมีปณิธานที่แน่วแน่จะต้องไม่เปิดโอกาสให้ตัวเอง “ถอยหลัง” เพราะเขาบอกว่า คนที่จะเอาชนะอุปสรรคได้ต้อง “ปิดทางถอยหนี” ไว้ทุกทาง และเมื่อไม่มีทางถอยหลังมันจะเป็นการกระตุ้นปณิธานเพื่อให้ได้ชัยชนะในที่สุด (พระเจ้าตากสินมหาราชก็ใช้หลักการนี้เช่นกัน เพราะก่อนที่จะเข้าตีเมืองจันทบุรี พระเจ้าตากทรงสั่งให้ทหารทุบหม้อข้าวหม้อแกงทิ้งให้หมด)
เมื่อเราตั้งปณิธานอย่างแน่วแน่แล้วว่าจะต้องมั่งคั่งร่ำรวยให้ได้ นโปเลียน ฮิลล์ บอกว่า มีอยู่ 6 ขั้นตอนที่เราต้องทำตาม เพื่อเปลี่ยนจากปณิธานให้เป็นความจริง 
ขั้นตอนที่ 1 ระบุจำนวนเงินที่ต้องการไว้ในใจ แต่ต้องเป็นจำนวนเงินที่แน่นอน ชัดเจน ไม่ใช่แค่คิดลอยๆ ว่า “อยากรวย” หรือ “อยากมีเงินมาก” เพราะแค่นั้นมันไม่ชัดเจนพอ
ขั้นตอนที่ 2 แล้วคุณจะทำอะไรเพื่อให้ได้เงินตามที่ต้องการ ต้องกำหนดลงไปให้ชัดเจนเช่นกัน เพราะแม้ว่าหลักการจะบอกว่า “แค่คิดก็รวยแล้ว” แต่แค่คิดแล้วไม่ลงมือทำอะไร คงไม่ทำให้รวยขึ้นมาได้ 
ขั้นตอนที่ 3 ระบุวันที่แน่นอนที่จะได้ครอบครองเงินที่ต้องการ ต้องกำหนดให้ชัดว่า จำนวนเงินที่เราต้องการจะมีนั้น เราจะมีมันในวันที่เท่าไร เดือนอะไร ปีไหน 
ขั้นตอนที่ 4 สร้างแผนการที่จะทำให้ปณิธานของเราประสบความสำเร็จ และที่สำคัญ คือ ลงมือทำตามแผนทันที โดยไม่ต้องรอว่า เราจะพร้อมหรือไม่ 
ขั้นตอนที่ 5 เขียนจำนวนเงินที่ต้องการ กรอบเวลาในการดำเนินการ สิ่งที่จะทำเงินให้เราและรายละเอียดของแผนที่เตรียมไว้ โดยทั้งหมดจะต้องเขียนเป็นข้อความที่ชัดเจนและกระชับ 
ขั้นตอนที่ 6 อ่านข้อความที่เขียนเอาไว้ออกมาดังๆ วันละสองครั้ง คือ ก่อนเข้านอนและหลังจากตื่นนอนตอนเช้า ในขณะที่อ่านต้องสร้างมโนภาพ สร้างความรู้สึกและความเชื่อว่า เราได้ครอบครองเงินจำนวนนั้นเรียบร้อยแล้ว
ทั้ง 6 ขั้นตอนนี้อาจจะดูแล้วไม่น่าจะเป็นไปได้ เพราะจะเป็นไปได้อย่างไรที่แค่คิดว่า ได้ครอบครองเงินนั้นแล้ว มันจะกลายเป็นจริง และยิ่งทำแรกๆ อาจจะดูตลกๆ และเหมือนไร้สาระ เพราะอยู่ๆ จะให้มาอ่านสิ่งที่คิด สิ่งที่ฝันออกมาดังๆ วันละตั้งสองครั้ง 
แต่ นโปเลียน ฮิลล์ บอกว่า ทั้ง 6 ขั้นตอนนี้เป็นเรื่องที่สำคัญมาก โดยเฉพาะในขั้นตอนที่ 6 ต้องตั้งใจทำให้ได้ และไม่ใช่แค่เรื่องเงินเท่านั้นที่จะสามารถนำ 6 ขั้นตอนนี้ไปใช้ได้ เพราะไม่ว่า จะเป็นเป้าหมายในเรื่องอะไรก็นำไปใช้ให้เกิดผลได้ทั้งนั้น 
นอกจากนี้ นโปเลียน ฮิลล์ ยังบอกอีกว่า อย่าให้ใครมาทำลายความเป็น “นักล่าฝัน” ในตัวเรา เพราะจุดเริ่มต้นของปณิธานอันแรงกล้า คือ ความใฝ่ฝัน ขณะที่ “ความไม่เอาใจใส่ ความเกียจคร้านหรือไม่ทะเยอทะยาน จะไม่ช่วยสร้างความใฝ่ฝันให้เกิดขึ้น” 
“หากสิ่งที่คุณปรารถนาจะทำนั้นเป็นสิ่งที่ถูกต้อง และคุณเชื่อมั่นในสิ่งนั้น จงเดินหน้าต่อไปแล้วลงมือทำ ถ้าคุณพบกับความล้มเหลวบ้างก็อย่าสนใจกับสิ่งที่คนอื่นพูด เพราะเขาอาจจะไม่รู้ว่า แต่ละครั้งที่ล้มเหลวนั้น ได้เพิ่มโอกาสแห่งความสำเร็จให้กับคุณด้วยเช่นกัน”
เพราะเกือบทุกคนที่ประสบความสำเร็จในชีวิตเคยผ่านความล้มเหลวมาแล้วทั้งนั้น แต่เป็นเพราะพวกเขาไม่เคยย่อท้อ ต่อสู้กับความล้มเหลว จนมาถึงความสำเร็จในที่สุด ซึ่งตัวอย่างสุดคลาสสิกสำหรับเรื่องนี้ คือ โทมัส เอดิสัน ที่เขามีปณิธานอย่างแรงกล้าที่จะผลิตหลอดไฟ และเขาก็เริ่มต้นทำให้ความใฝ่ฝันของเขาให้เป็นจริง 
แต่กว่าที่ความฝันของเขาจะเป็นจริง เขาต้องผ่านความล้มเหลวมากกว่าหมื่นครั้ง แต่ไม่ว่าเขาจะล้มเหลวสักกี่ครั้ง เขาก็ยังยืนหยัดในความฝัน เชื่อมั่นในศักยภาพและทำให้เขาประสบความสำเร็จในที่สุด 
เพราะฉะนั้น นโปเลียน ฮิลล์ จึงบอกให้เราเชื่อมั่นใจศักยภาพของเราเอง เพราะ “ไม่มีใครพร้อมสำหรับสิ่งหนึ่งสิ่งใดจนกว่าเขาจะเชื่อในศักยภาพของตัวเองเสียก่อน เพียงแต่หวังหรือต้องการเท่านั้น แต่ต้องมีความเชื่อในจิตใจด้วย” 
“จงจำไว้ว่า การที่เราพยายามหวังสูงเพื่อที่จะมั่งคั่งและเจริญรุ่งเรืองนั้น ดีกว่าการที่จะต้องพยายามยอมรับความทุกข์และความยากไร้” 
2.ศรัทธาในตัวเอง 
ศรัทธา คือ ความมั่นใจ เชื่อมั่น และความเชื่อถือในตัวเองว่า สามารถทำสิ่งใดสิ่งหนึ่ง โดยที่ศรัทธานั้นจะต้องฝังลงไปในจิตใต้สำนึก เพราะเมื่อเรามีศรัทธาอย่างแรงกล้าแล้ว นโปเลียน ฮิลล์ บอกว่า ศรัทธา เป็นเหมือน “น้ำทิพย์อมตะ” ซึ่งจะนำแผนการที่จะทำให้เราบรรลุปณิธานที่ตั้งไว้ 
เพราะฉะนั้น ศรัทธาจึงเป็นสิ่งที่สำคัญและเป็นรากฐานที่จะกำหนดการทำงานของจิตใต้สำนึก และเป็นจุดเริ่มต้นของความมั่งคั่งร่ำรวย และเป็นภูมิต้านทานความล้มเหลว 
“เป็นความจริงที่ว่า คุณจะเชื่ออะไรก็ตามที่คุณย้ำซ้ำๆ กับตัวเอง ไม่ว่าข้อความนั้นมันจะเป็นความจริงหรือไม่ ถ้าคุณโกหกซ้ำไปซ้ำมา ในที่สุดคุณจะยอมรับคำโกหกนั้นว่าเป็นเรื่องจริง ยิ่งกว่านั้นคุณจะเชื่อว่า มันเป็นความจริง เพราะความคิดได้เข้าครอบงำจิตใจของคุณ” 
ทั้งหมดนี้เป็นพลังของจิตใต้สำนึก 
นโปเลียน ฮิลล์ บอกว่า คนจำนวนมากเชื่อว่าในเคราะห์กรรมของตัวเองที่ยากไร้และล้มเหลว โดยที่พวกเขาไม่รู้เลยว่า จริงๆ แล้วตัวเขาเองต่างหากที่เป็นคนสร้างโชคร้ายนั้นให้กับตัวเอง เพราะความเชื่อในโชคร้ายได้เข้าไปฝังในจิตใต้สำนึกและแปรผลออกมาในทางปฏิบัติ เพราะพลังความคิดมีแนวโน้มจะกลายเป็นความจริง
เพราะฉะนั้น เราสามารถหลอกจิตใต้สำนึกของเราได้ โดยการบอกกับตัวเองซ้ำๆ นี่จึงเป็นเหตุผลที่ นโปเลียน ฮิลล์ ให้เราเขียนเป้าหมายและวัตถุประสงค์ลงในกระดาษและพูดออกมาดังๆ ย้ำซ้ำๆ จนเสียงเข้าไปในจิตใจและหลอกจิตใต้สำนึกของเราว่า เราได้สิ่งที่เราใฝ่ฝันมาครอบครองเรียบร้อยแล้ว เพราะจิตใต้สำนึกจะแยกไม่ออกว่า สิ่งไหนคือความจริงและสิ่งไหนคือจินตนาการ
อย่างไรก็ตาม นโปเลียน ฮิลล์ บอกว่า จุดอ่อนที่สำคัญที่สุด คือ การขาดความมั่นใจในตัวเอง เขาจึงมีสูตรลับสำหรับสร้างความมั่นใจ
ข้อ 1 บอกกับตัวเองว่า “ฉันมีความสามารถที่จะบรรลุเป้าหมายในชีวิต ดังนั้นฉันต้องแน่วแน่และพากเพียรเพื่อให้ได้มา ขอสัญญาว่าจะทำให้ได้” 
ข้อ 2 จดจ่อกับความคิดและสร้างมโนภาพในใจถึง “คนที่ฉันตั้งใจจะเป็น” วันละ 30 นาที
ข้อ 3 ใช้เวลาวันละ 10 นาที เพื่อพัฒนาความเชื่อมั่นของตัวเอง
ข้อ 4 เขียนรายละเอียดของเป้าหมายหลักในชีวิตและพยายามอย่างไม่ลดละจนกว่าจะพัฒนาความเชื่อมั่นในตัวเอง เพื่อให้บรรลุเป้าหมาย
ข้อ 5 สัญญากับตัวเอง “ฉันจะไม่ทำธุรกิจที่ขัดผลประโยชน์ของผู้อื่น ฉันต้องประสบความสำเร็จด้วยตัวเอง และอาศัยความร่วมมือของคนอื่น ฉันจะขจัดความเกลียดชัง อิจฉา ริษยา เห็นแก่ตัว และการเยาะเย้ยคนอื่น เพราะรู้ดีว่าทัศนคติที่ไม่ดีต่อคนอื่นจะทำให้ฉันไม่ประสบความสำเร็จ” 
“ความร่ำรวยเริ่มต้นมาจากความคิด ส่วนจะได้มากน้อยแค่ไหนนั้น ขึ้นอยู่กับความคิดในจิตใจของแต่ละคนที่จะนำไปลงมือปฏิบัติ ศรัทธาจะทำลายอุปสรรคต่างๆ จงจำไว้ว่า เมื่อคุณพร้อมที่จะเดิมพันด้วยชีวิตเพื่อสิ่งที่คุณต้องการ รางวัลแห่งความสำเร็จจะรอคุณอยู่” 
3.บอกตัวเองซ้ำๆ 
ในขั้นตอนนี้ นโปเลียน ฮิลล์ ใช้คำว่า “การเสนอแนะตัวเอง” เพื่อเป็นสื่อกลางในการชักจูงจิตใต้สำนึก โดยที่การเสนอแนะตัวเองเป็นการให้คำแนะนำกับตัวเราเองผ่านประสาทสัมผัสทั้ง 5 ซึ่ง นโปเลียน ฮิลล์ บอกว่า เราสามารถควบคุมสิ่งที่เข้ามาในจิตใต้สำนึกของเราได้ แต่ที่ผ่านมาเราไม่เคยฝึกฝนความสามารถในการควบคุมนี้ จึงทำให้คนจำนวนมากพาตัวเองไปสู่ความยากจน 
“จิตใต้สำนึกเป็นเหมือนสวนอันอุดมสมบูรณ์ ถ้าหากเมล็ดพืชไม่ได้ถูกหว่านลงไป หญ้าจะเจริญเติบโตแทน และการเสนอแนะตัวเองจะเป็นวิธีการปลูกความคิดสร้างสรรค์ลงไปในจิตใต้สำนึกของคุณ หรือไม่เปิดโอกาสให้ความคิดที่ไม่สร้างสรรค์เข้าสู่จิตใจได้” 
การแนะนำตัวเองนี้ นโปเลียน ฮิลล์ ใช้วิธีการ “สร้างมโนภาพ” โดยย้อนกลับไปที่ 6 ขั้นตอนที่เปลี่ยนปณิธานให้เป็นความจริง ที่ให้เราเขียนข้อความและอ่านออกมาดังๆ วันละ 2 ครั้ง วิธีการดังกล่าวจะได้ผลดีต่อเมื่อเราพูดออกมาด้วยอารมณ์ที่เปี่ยมไปด้วยความเชื่อและศรัทธา (ซึ่งต้องเป็นความเชื่อโดยสนิทใจ เพราะถ้าเราแค่แสร้งทำเป็นเชื่อ หรือลังเลสงสัย จิตใต้สำนึกจะรู้ทัน ทำให้ไม่เกิดผล)
“เมื่อคุณเริ่มทำตามคำแนะนำทั้ง 6 นี้ จำเป็นต้องใช้หลักการรวมพลังใจ” 
ในขั้นตอนแรกที่ให้ระบุจำนวนเงินไว้ในใจให้ชัดเจน นโปเลียน ฮิลล์ แนะนำให้หลับตาแล้วเพ่งความคิดไปยังเงินจำนวนนั้น จนกระทั่งเงินจำนวนนั้นปรากฏขึ้นมาจริงๆ และทำแบบนี้อย่างน้อยวันละครั้ง 
“จงเริ่มต้นเดี๋ยวนี้ที่จะมองเห็นตัวเองได้ครอบครองเงินก้อนนั้น สร้างความต้องการและความคาดหวังให้ตัวเอง แล้วจิตใต้สำนึกจะจัดการกับแผนการของคุณเอง” 
ในขั้นตอนที่ 4 ที่ต้องสร้างแผนปฏิบัติ‌ตามปณิธานและลงมือปฏิบัติทันที ซึ่ง นโป‌เลียน ฮิลล์ แนะนำให้ทำเช่นเดียวกัน คือ ‌หลับตาแล้วจินตนาการว่า ได้ทำตามแผน‌ที่วางไว้ด้วยความเชื่อมั่น เพราะเขา‌บอกว่า“สิ่งนี้สำคัญมาก”
“เมื่อเห็นเงินที่คุณตั้งใจจะได้แล้ว คิด‌ฝันให้เห็นตัวเองกำลังได้ทำธุรกิจที่ตั้งว่าจะ‌ทำให้เงินให้ สิ่งนี้สำคัญมาก”
วิธีการที่ นโปเลียน ฮิลล์ แนะนำให้ ‌“เพ่งความคิดไปยังเงินจำนวนนั้น จน‌กระทั่งเงินจำนวนนั้นปรากฏขึ้นมาจริงๆ”‌จริงๆ แล้วมันคือวิธีการสร้างแรงจูงใจ ที่‌เรียกว่า“มโนภาพแห่งการสร้างสรรค์”‌(Creative isualization) ที่นำมาใช้ในวง‌การกีฬา การฝึกอบรมนักบินอวกาศ ซึ่งไม่‌ใช่การ“ฝันกลางวัน”
นอกจากนี้ นโปเลียน ฮิลล์ ยังบอกวิธี‌การกระตุ้นจิตใต้สำนึก เพื่อให้บรรลุปณิธานความมั่งคั่งที่ตั้งใจไว้ ซึ่งมีอยู่ 3 ข้อ
ข้อ 1 หาสถานที่เงียบสงบ ไม่มีใครมาขัดจังหวะ ให้หลับตาแล้วพูดจำนวนเงิน‌ที่ต้องการออกมาดังๆ และกำหนดระยะเวลาที่ต้องได้เงินจำนวนนั้นมา ราย‌ละเอียดของธุรกิจและวิธีการที่จะได้เงิน ‌โดยให้นึกภาพตัวเองได้เงินจำนวนนั้นมาครอบครองแล้ว
ตัวอย่างเช่น เราต้องการมีเงิน 10 ล้าน‌บาท ภายในวันที่ 1 ม.ค. 2561 โดยการ‌ทำธุรกิจส่วนตัว ให้เขียนข้อความใน‌ลักษณะต่อไปนี้
“เมื่อถึงวันที่ 1 ม.ค. 2561 ฉันจะต้อง‌มีเงิน 10 ล้านบาท ซึ่งจะค่อยๆ ไหลเข้า‌มาอย่างต่อเนื่อง ฉันจะทำงานอย่างสุดความสามารถ จะทำให้ดีที่สุด ....(บอกรายละเอียดของสิ่งที่จะทำ)...
ฉันเชื่อมั่นว่า ฉันจะได้เงินนั้นมา ‌ศรัทธาฉันแรงกล้าจนสามารถมองเห็นเงิน‌นั้นอยู่ตรงหน้า ฉันสามารถสัมผัสมันด้วย‌มือของฉัน ฉันรอแผนงานที่จะทำเงินนั้น ‌และจะทำตามทันที”
ข้อ 2 ทำตามข้อที่ 1 ซ้ำๆ ก่อนนอน‌และตอนเช้า จนมองเห็นเงินที่ต้องการใน‌จินตนาการ
ข้อ 3 วางแผ่นกระดาษที่เขียนข้อความ‌นั้นไว้ในที่ที่มองเห็นง่ายในเวลากลางคืน‌และตอนเช้า และอ่านก่อนนอนและหลัง‌ตื่นนอน จนจำขึ้นใจ
ดูเหมือนว่า นโปเลียน ฮิลล์ จะเดาใจ‌ของคนอ่านได้ว่า เมื่อได้รับคำแนะนำแบบ‌นี้อาจจะเกิดความลังเลสงสัย
“ในเบื้องต้นคำแนะนำเหล่านี้อาจจะดูเฟ้อฝัน อย่ายอมให้มันรบกวนจิตใจคุณ จงทำตามคำแนะนำโดยไม่สนใจว่า มันจะดูเฟ้อฝัน และไม่เห็นผลในทาง‌ปฏิบัติ ถ้าคุณทำตามคำแนะนำนี้ด้วยจิต‌วิญญาณ ในไม่ช้าคุณจะได้พบกับพลัง‌แห่งจักรวาล” 
และในสัปดาห์หน้าจะได้พบกับอีก 10 ‌ขั้นตอนที่เหลือm